سائنس اور ٹیکنالوجی کی وزارت
آپٹیکل ٹوئزر کو استعمال کرتے ہوئے نرم کولائٹس میں ذرات کا پتہ لگانے والے نئے طریقے کو مخصوص ادویات کی ترسیل کے لئے استعمال کیا جاسکتا ہے
سائنسدانوں نے آپٹیکل ٹوئزر کو استعمال کرتے ہوئے نرم مٹی کے کولائٹس کے اندر مٹی کے بہت باریک ذرات کی حرکت کا پتہ لگانے کا ایک طریقہ دریافت کیا ہے۔اس کوحیاتیاتی نظام میں استعمال کرنے پر سال 2018 میں فزکس  میں نوبل پرائز دیا گیا تھا۔ذرات کا پتہ لگانے اور ان کومرضی کے مطابق استعمال کرنے کا یہ نیا طریقہ مخصوص ادویات کی ترسیل جیسے شعبوںمیں استعمال کیا جاسکتا ہے۔
حکومت ہند کے سائنس اور ٹکنالوجی کے محکمے کے تحت خود مختار ادارے رمن ریسرچ انسٹی ٹیوٹ  کے تحقیق کاروں نے آپٹیکل ٹوئزرس کا استعمال کرتے ہوئے ایک سنتھیٹک کلے ، لیپونائٹ کی پوشیدہ محرکات اور ڈھانچہ جاتی تفصیلات کے مطالعے کے لئے استعمال کیا ہے۔چونکہ کلے کے ذرات ایک ہی سائز کے  اور شفاف ہیں ۔ اس لئے یہ روشنی کے تحت ایڈوانس مطالعہ کرنے کے لئے بہت مناسب ہیں۔ لیپونائٹ ادویہ سازی اور کاسمیٹک کی صنعتوں میں وسیع طورپر استعمال ہونے والا خام مال ہے۔کلے کے یہ ذرات ڈسک کی شکل کے ہوتے ہیں ، جن کا سائز 25سے 30 نینو میٹر  اور موٹائی ایک این ایم کے برابر ہے ۔
لیپونائٹ کلے کے مرکب میں پولسٹرین کے دانوں کو تجرباتی سیٹ اپ کے لئے استعمال کیاجاتا ہے۔وقت کے ساتھ ، کلے کے ذرات کے درمیان الیکٹرواسٹیٹک ارتباط کی وجہ سے مائکرو اسٹرکچر کا پتہ لگایا گیا۔ یہ مائکرو اسٹرکچر وقت گزرنے کے ساتھ زیادہ مضبوط ہوجاتے ہیں او ر ان کا نیٹ ورک لیپو نائٹ کے ذرات کے مجموعے کے سائز پر منحصر ہوتاہے۔
آر آر آئی کے پی ایچ ڈ ی کے تیسرے سال کے ایک طالبعلم اینسن جی تھمبی نے کہا ہے کہ یہ اسٹرکچر مادے کی لچک کے لئے ذمہ دار ہوتے ہیں اوراس طرح مائکرواسٹرکچر کے ساتھ ایک ربط پیدا کرسکتےہیں۔ انہوں نے کہا کہ یہ مائکرواسٹرکچر مائکرو سائز کے پولسٹرین کے ذرات کے ساتھ روابط بھی پیداکرسکتے ہیں ، جنہیں ایسے مادوں کے مطالعے کے لئے استعمال کیا جاسکتا ہے۔
آر آر آئی کی فیکلٹی رنجنی بندوپادھیائے اور ان کی ٹیم کے ذریعہ ایک جرنل میں سافٹ میٹر پر شائع ایک مطالعے میں آپٹیکل ٹوئزر کو استعمال کیا گیا ہے کیونکہ وہ نینو میٹر اسکیل پر ذرات کی حرکت کو ناپنا چاہتے تھے ، جہاں میڈیم کی خصوصیات وقت گزرنے کے ساتھ تبدیل ہوتی ہیں۔ آپٹیکل ٹوئزر ، آپٹکس لیباریٹری میں ایک مقبول آلہ ہے ،جسے انتہائی معمولی فورسز کو ناپنے اور چند نینومیٹر کی دوری پر لیزر بین پر موجودانتہائی چھوٹے الیکٹرک دانوں کو حرکت میں لانے کے لئے استعمال کیا جاتاہے۔اس سے زیر تحقیق ذرات میں حرکت کو ترغیب دی جاسکتی ہے اور اس کے رد عمل کو موجودہ میڈیم کی مقامی وسکولاسٹک خصوصیات کو حاصل کرنے کے لئے اس کا تجزیہ کیا جاسکتا ہے۔
بندوپادھیائے نے کہا کہ پروب اور لیپونائٹ کلے کے ذرات کے درمیان یہ تعلق اس وقت مادے کی خصوصیات سمجھنے کے لئے ضروری ہوتا ہے جب اس کے اندرونی نیٹ ورک کا سائز پروب کے سائز سے زیادہ ہو ۔
اس کے علاوہ ٹیم نے لیپونائٹ مائکرو اسٹرکچر کے ذریعہ تشکیل کردہ مسامات کی اوسط جگہ کی جانچ کے لئے کرایو جینک فیلڈ امیشن اسکیننگ الیکٹرون مائکرو اسکوپی  کو استعمال کیا۔
دلچسپ بات یہ ہے کہ آپٹیکل ٹوئزر اور کرایو –ایف ای ایس ای ایم کے استعمال سے حاصل شدہ مشاہدات سے ایک ایسے تعلق کا پتہ چلتا ہے ، جس کے بارے میں پہلے کو ئی علم نہیں تھا۔ بندوپادھیائے نے مزید کہا کہ ہمیں پتہ چلا کہ آپٹیکل ٹوئزر کے اندر آنے والے ذرات زیادہ ٹھوس نیٹ ورک کے اسٹرکچر میں زیادہ سست رفتاری سے حرکت کرتے ہیں۔
اس طرح آر آر آئی کی ٹیم نے نتیجہ نکالا کہ کلے سسپینشن اسٹرکچر کی ہیئت اور مائکرو لینتھ کے اسکیل پر پروب پارٹیکل کی حرکت کے درمیان براہ راست تعلق ہے۔
اشاعت کا لنک :
https://pubs.rsc.org/en/content/articlelanding/2023/SM/D2SM01457B